Jamača

**Jamača** je lik iz anime i mange Zmajeva kugla (Dragonball). Prvi put se pojavljuje u petoj epizodi kada se bori sa Gokuom i tada je bio bandit i živeo u pustinji kao prvi neprijatelj koji je po snazi bio ravan Gokuu. Imao je neverovatan strah od devojaka dok nije upoznao Bulmu. Njegov stalni pratilac je mačak Puar. Glas mu u japanskoj vrerziji pozajmljuje Toru Furuja, a u engleskoj prvo Ted Kol, a kasnije Kristofer Sabat. U japanskoj verziji Zmajeve Kugle je poznat kao Yamucha, a u engleskoj Yamcha. On je jedan od Gokuovih najbližih prijatelja.

**POREKLO**

Jamača se prvi put pojavio u Zmajevoj kugli kao pustinjski bandit; napravio je zasedu Gokuu, Bulmi i Ulongu dok su putovali pustinjom da bi im oteo novac i kapsule. Goku ga je izazvao i borili su se jedan protiv drugog sve dok ga Bulmino prisustvo nije nateralo da se povuče zbog svog straha od žena. Jamača se tokom noći vratio do njihovog kampa i, dok ih je špijunirao, saznao je za Zmajeve kugle i njihovu moć da ispune želju, i onda je odlučio da ukrade njihove Zmajeve kugle i poželi želju da prevaziđe svoj strah. On i Puar su provalili u kombi grupe da bi ukrali kugle, ali su bili nasamareni kada se ispostavilo da su obline ispod pokrivača za koje je Jamača mislio da su Zmajeve kugle zaptavo bila uspavana i gola Bulma, što ga je nateraralo da ode uz veliku ošamućenost. Ponovo je napao sledećeg dana, uništivši kombi sa pancerfaustom, ali ga je Goku opet izazvao na dvoboj i povukao se kada mu je Goku povredio ponos izbijajući mu jedan zub.

Shvatajući da verovatno ne može pobediti Gokua u borbi, Jamača je umesto toga odlučio da dozvoli grupi da skupi svih 7 kugli i da ih onda ukrade od njih. Opet je došao do grupe, ovaj put izvinjavajući se zbog svog ponašanja i dajući im kola da se iskupi zbog uništavanja njihovog kombija; kola su imala uređaj za praćenje na sebi.Dok je grupa bila na putu, Jamača je sreo misterioznu devojku; ona ga je zamenila za čudovište i napala ga je, nateravši ga da uzvrati i obori je. Kasnije, kada je prisluškivao Gokuov razgovor sa Gu Maom, shvatio da je da je ta devojka Či-Či, kćerka Gu Maoa. Ne želeći da se suoči sa besom ljutog Gu Maoa, Jamača je pohitao do mesta sukoba i izvinio se Či-Či, kazavši da je to uradio jer je lud za njom. Brzo se sakrio kada je video da dolazi Goku i imao je sreću da vidi kako Či-Či vuče Gokuov rep, otkrivši time Gokuovu slabu tačku. Jamača se vratio do zamka Gu Maoa i sakrio se dok se Goku vraćao sa Či-Či i Muten Rošijem, legendarnim učiteljem borilačkih veština koji je trenirao i Gu Maa i Gokuovog dedu Gohana. Roši ga je uplašio kada je pokazao Kamehamehu, energetski talas koji je Roši koristio sa namerom da ugasi veliku vatru u zamku, ali je umesto toga uništio zamak i celu planinu na kojoj se nalazio. Postao je ljubomoran kada je Goku izabran da bude Rošijev sledbenik.

Jamača je nastavio da prati grupu u udaljeno selo nakon što su oni pronašli šestu Zmajevu kuglu; ovde je morao da interveniše i pomogne Gokuu nakon što je Bulma pretvorena u šargarepu od strane Gospodara šargarepi. Jamača je naredio Puaru da se pretvori u pticu i spase Bulmu dok se on pobrine za dvojicu pristalica Gospodara šargarepi; Jamača se brzo sklonio nakon ovoga, puštajući Gokua da se pobrine za bandu.

**Napadi**

Rōgafūfūken (Vučja pesnica)

Jamačin najprepoznatljiviji napad tokom prvog dela Zmajeve Kugle. Kada ga izvede, prividno uzima oblik vuka. Posle treninga sa Mutenom Rošijem, napravio je unapređenu vreziju ovog napada koje se zove Nova Vučija Pesnica. Ponavljanje reči fū (vetar) znači da je to veoma jak vetar - Uragan, što je i najverovatnije značenje ove reči ako se tome doda da se Jamačina muzička tema u Dragonballu zove "Wolf Huricane" (Vučji uragan).
Kamehame Talas
Korisnik kamehame Talasa ispaljuje plavi talas energije na protivnika. Jamača može da izvede osnovni oblik ovog moćnog napada, kao i neke varijacije.
Sokidan (Energetska lopta)Jamača se kreće veoma brzo na kratkim distancama, tako brzo da ga je nemoguće videti. Takođe se još i zove After-Image technique (u Engleskoj sinhronizaciji) i u video igrama u Velikoj Britaniji.
BukujutsuMogućnost Jamače da leti. Koristeći svoj ki Jamača može da leti neverovatno velikim brzinama.